ไฟแนนซ์ทูเดย์
&#8220;ปัญหามีไว้แก้ และต้องแก้ด้วยตัวเองไม่ใช่ยืมมือคนอื่นมาแก้ไข&#8221;
3 ส.ค. 2555

“ปัญหามีไว้แก้ และต้องแก้ด้วยตัวเองไม่ใช่ยืมมือคนอื่นมาแก้ไข”
...จุ๊ๆ คนในตลาดเงินตลาดทุนอย่าเอ็ดไปการจัดตั้งกองทุนรวมโครงสร้างพื้นฐานของกระทรวงการคลังกับกระทรวงคมนาคม กำลังจะคลอดออกมาแข่งระดมทุนในตลาดในอีกไม่ถึง 5-6 เดือนข้างหน้านี่แหละ
ข่าวที่เล็ดลอดออกมาในขณะนี้ เดอะโต้งกิตติรัตน์ ณ ระนอง รองนายกรัฐมนตรีและรัฐมนตรีคลัง กำลังทำงานหามรุ่งหามค่ำกับอดีตที่ปรึกษานายกรัฐมนตรี พ.ต.ท.ทักษิณ ชินวัตร ที่ปัจจุบันผันตัวเองมานั่งเป็น รมช.คมนาคม ชัชชาติ สุทธิพันธ์ เพื่อทำคลอดกองทุนรวมโครงสร้างพื้นฐานชุดแรกออกมา แว่วมาว่าก้อนมหึมาประมาณ 1.9 แสนล้านบาทแน่ะ
ขณะนี้เงื่อนไขการออกกองทุนอยู่ในมือของสำนักงานคณะกรรมการกฤษฎีกาเรียบโร้ย
เงินที่ระดมไปจะนำไปสร้างมอเตอร์เวย์ 5 เส้นทาง แต่มีโครงการเร่งด่วนที่ต้องเร่งสร้าง 2 เส้นทาง คือ เส้นทางจากบางปะอินสระบุรีนครราชสีมา ระยะทาง 196 กิโลเมตร วงเงิน 60,620 ล้านบาท เส้นทางที่สอง จากบางใหญ่นครปฐมกาญจนบุรี ระยะทาง 98 กม. วงเงิน 45,946 ล้านบาท
ส่วนที่เหลืออีก 3 เส้นทาง คือ จากชลบุรีพัทยามาบตาพุด ระยะทาง 89 กม. วงเงิน 14,895 ล้านบาท 
เส้นทางที่สี่ จากนครปฐมสมุทรสงครามชะอำ ระยะทาง 118 กม. วงเงิน 38,290 ล้านบาท เส้นทางสุดท้ายจากบางปะอินนครสวรรค์ ระยะทาง 206 กม. วงเงิน 32,380 ล้านบาท
...เงินที่จะนำมาจ่ายดอกเบี้ย หรือผลตอบแทนให้กับผู้ถือหน่วยลงทุนจะมาจากรายได้จากมอเตอร์เวย์ กรุงเทพฯชลบุรี และถนนกาญจนาภิเษก หรือวงแหวนรอบนอกด้านตะวันออก ซึ่งตกปีละ 3,800-3,900 ล้านบาท มาจ่ายขอรับ รอลุ้นกันได้